Ego Petrus de Croiaco armiger notum facio universis presentes litteras inspecturis me vendidisse et quitavisse in perpetuum in manu mortua religiosis mulieribus abbatisse et conventui Sti Anthonii juxta Parisius et earum monasterio res inferius annotatas que ex hereditate mea habebam et possidebam in feodum a Domino Regi Francie et domino Johanne de Campaniis milite apud Campanias et in territorio ac parochia ejusdem ville . Videlicet circiter unum arpentum vinee in clauso de Mello . Item circiter dimidium arpentum prati subtus ipsam vineam . Item terciam partem et sextam partem cujusdam pressorii siti in loco qui dicitur Deres . Item campipartem cum jornalium et dimidium terre sitam in Addiotis . Item vu . homagia . Item duos redditus ad Nativitatem Domini super masuris in villa et feodo predictis , quelibet valons duorum caponum et unius sextarii avene . Item xiv sol . et dimidium parisienses omnis census minuti capitalis ad festum Sti Remigii , videlicet a Garnero de Balay iiii . den . de plantis . A Colardo preposito xii den . de Maineville , et tres obolos de Charnelo . Item Guillelmo Poumete tres den . de vinea de Lasus . Item a domicella Maria de Vallibus iii obol . de vinea sua de Montrignio . Item ab Adam de Butri unum obolum des Crotieres . Item a Hugone Minerio xi den . de orto suo et duos den . et obol . de domo suo . Item a Petro Tiart xii den . de adjonco suo . Item ab Adam de Butri ix den . de adjoco suo . Item ab Adam Tiart vi den . de adjoco suo . Item a Johanne de Valle de Soiaco vi den . de vinea que fuit Ancheri et iv den . et obol . de Maresiis Varibout . Item à Nicholao Pellipario i . den . de Montrignio . Item de Johanneto fratre suo i . den . de Montrinio . Item a Herberto Bouche vi den . de vinea sua de Sallite . Item a Marguareta filia Johannis Fourner vi den . de vinea sua de Sallite . Item a familia Petri Lebuef iv den . de domo eorum . Item a Guarnero de Pratis iiii den . de plantis suis et un . denar . des Crotieres , et unum obolum de Gonees a Johanne dou Caillou , duos den . de noa sui larricii . Item ab Ysambardo de Vallibus unum tur . de vinea sua de Montrignio . Item a Stephano Draperio iii . ob . de quarterio suo de Bova . Item ab Emelina de Pratis ii . den . de Montrignon . Item a liberis Oliveri de Insula ii . den . de Montrignon . Item a familia Johannis Fourner tres den . et obol . de Marcsiis Varibout . et ii den . et obol . de domo eorum et novem pictavinas de eorum magna domo . Item a liberis Martini Boulengerii i . den . de suis Croteriis . Item a domino Reginaldo de la Boce milite xii den . de vinea sua de Maignevile . Item a Garnero Raagon iii obol . de vinea sua que fuit domini Hervei . Item à Radulpho Fourner iii den . de vinea sua que fuit Johannis dicti la Chardieu . Item ab Odardo filio Roberti de Montigniaco xxii den . de vinea sua que fuit Johannis de Richebourc , et iiii den . de vinea que fuit Herberti Hardi . Item ab Hugone Minerio iiii . den . et ob . de Maresiis Varibout . Item a Guillelmo filio Stephani ix den . de domo sua . . . . . . pro precio septies viginti librar . paris , jam mihi soluto et tradito in pecunia numerata . . . Quam venditionem garantizabo deffendem et liberabo meis sumptibus in judicio et contra quemcumque opus fuit , ad usus et consuetudines patrie , usque ad Dominum Regem Francie erga omnes . Nec non et quam cito fuero factus miles , consimilem litteram dabo dictis religiosis sub sigillo meo de predictis . . . In quorum omnium cuidanciam pleniorem presentes litteras reddidi prefatis abbatisse et conventui sigilli mei munimine roboratas . Actum anno Domini Millº CCº sexagesimo octavo mense januarii .